Gradsko vijeće Grada Delnica, na temelju članka 9. Zakona o savjetima mladih (NN 41/14), članka 35. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 129/08, 36/09, 150/11, 144/12, 19/13-pročišćeni tekst, 137/15, 123/17, 98/19 i 144/20), članka 40. Statuta Grada Delnica (SN GD 02/21) i članka 4. Odluke o osnivanju Savjeta mladih Grada Delnica (SN PGŽ 23/06, 29/07 i 22/14), na sjednici održanoj 15. rujna 2022. godine upućuje

## JAVNI POZIV ZA PREDLAGANJE KANDIDATA ZA ČLANOVE SAVJETA MLADIH GRADA DELNICA

**Pravo predlaganja** kandidata za članove Savjeta mladih Grada Delnica imaju:

* udruge mladih i udruge koje se bave mladima,
* učenička vijeća obrazovnih ustanova,
* podmladci političkih stranaka, sindikalnih ili strukovnih organizacija,
* ostale neformalne skupine mladih

**s područja Grada Delnica,** sukladno Odluci o osnivanju Savjeta mladih Grada Delnica (SN PGŽ 23/07, 29/07 i 22/14).

**Kandidati** za članove Savjeta mladih Grada Delnica mogu biti osobe s prebivalištem na području Grada Delnica koji u trenutku podnošenja kandidatura za članstvo imaju od navršenih petnaest do navršenih trideset godina života.

**Prijedlog mora sadržavati**: ime i prezime kandidata, datum i godinu rođenja, prebivalište i obrazloženje prijedloga te mora biti ovjeren pečatom i potpisom ovlaštene osobe predlagatelja.

Prijedlog se podnosi na obrascu koji se može podići u Odjelu gradske uprave za lokalnu samoupravu, društvene djelatnosti i opće poslove (u daljnjem tekstu:, soba 17, svaki radni dan (ponedjeljak-petak) u vremenu od 07,30 do 14,30 ili na službenoj stranici Grada Delnica, **/https://delnice.hr/natjecaji-grada-delnica**/.

U istom terminu, svaki radni dan (ponedjeljak-petak) u vremenu od 07,30 do 14,30 mogu se dobiti informacije na broj 814-165 kod Tomislava Mrle, pročelnika Odjela gradske uprave za lokalnu samoupravu, društvene djelatnosti i opće poslove.

**Prijedlogu se prilažu** rodni listovi, potvrde o prebivalištu kandidata, Izvadak iz Registra udruga ne stariji od 6 mjeseci (za udruge) i Upis u sudski registar (posljednji upis) kod Trgovačkog suda u Rijeci (za ustanove) odnosno posljednji upis u neki drugi registar za ostale predlagatelje.

**Prijedlog kandidata** se podnosi Odjelu gradske uprave za lokalnu samoupravu, društvene djelatnosti i opće poslove u roku od 30 dana od dana objave Obavijesti o javnom pozivu u dnevnom tisku i objave javnog poziva na web stranici Grada Delnica.

Prijedlozi s potrebnom dokumentacijom dostavljaju se osobno ili putem pošte na adresu Grad Delnice 51 300, Trg 138. brigade HV 4, s naznakom “ Prijedlog kandidata za članove Savjeta mladih”

**GRADSKO VIJEĆE GRADA DELNICA**